**Kalaallit Nunaanni innuttaasut akornanni uummalluuteqalersinnaanermut kvik-sølv-ip qaffariaateqartitsisinnaanera takussutissaqanngilaq.**

Kviksølv tassavoq savimerngit oqimaatsut toqunartoqarnerpaat ilagaat misissuinerillu ilaasa takussuserpaat, kviksølv-ip aamma uummalluuteqalersinnaanerup akornanni ataqatigiisso-qartoq. Taamaalillunilu nunarsuarmi peqqinnissaq pillugu suliniaqatigiiffiup (WHO) uummal-luutit appartinneqarsinnaasut nalunaarutiginikuuaa, ilaatigut saviminernit oqimaatsunit mi-ngutsitsinerup appartinneratigut.

Nunani issittumiittuni (Alaska, Canada aamma Kalaallit Nunaat) innuttaasut kviksølv-imiit mi-ngutsitsinermit eqqugaanerusarput, tassa qangaaniilli nerisartakkat aqqutigalugit pingaartumik miluumasunit imarniunit, kviksølv-imik annertuumik akoqartunik, nerisaqarluartaramik. 1991-imiilli issittumi innuttaasut saviminernik oqimaatsunik assigiinngitsunik aamikkut akoqarnerat malinnaavigineqarnikuuvoq. Kalaallit Nunaanni innuttaasut nunarsuarmi aamikkut kviksølv-imik akoqarnerat qaffasinnerpaajuvoq. Tamanna tunngavigalugu Kalaallit Nunaanni innuttaasut kviksølv-imik aamikkut annertuumik akoqarnermikkut, uummalluuteqaleratarsinnaanerat misissuiffigissallugu toqqarsimavarput.

''Innuttaasunik misissuineq 2005-2010' katillugit 3083-nik peqataasoqarsimasoq illoqarfinnut qulingiluanut nunaqarfinnullu aqqaneq-pingasunut agguataagaasimasoq aallaavigisimavar-put. 'Kalaallit Nunaanni nuna tamakkerlugu napparsimasunik nalunaarsuiffik'-mi, 'Danmark-imi nuna tamakkerlugu napparsimasunik nalunaarsuiffik'-mi kiisalu ' Kalaallit Nunaanni toqussutaasartunik nalunaarsuiffik'-mi 'Innuttaasunik misissuineq 2005-2010'-mi peqataareernermik kingorna uummalluuteqalersimanersut takujumallugu peqataatinneqarsimasut misissuiffigisimavagut.

Kvksølv-ip aammiittup uuttorneqartup aamma uummalluuteqalersinnaanerup ataqatigiissin-naaneranik misissueqqissaarnermi, pissutsit allat assersuutigalugu qassinik ukioqarneq ata-qatigiissinnaanermut toqqaannanngikkaluamik nassuiaataaratarsinnaasut eqqumaffigineqar-put. Naak innuttaasunik misissuinermi inuit aamikkut kviksølv-imik akoqarnerat qaffasikka-luartoq, aammiittup kviksølv-ip uuttorneqartup qaffasissusiata aamma Kalaallit Nunaanni innuttaasut akornanni uummalluuteqalersinnaanerup ataqatigiinnerannik nassaanngilagut.

Qassinik ukioqarneq uummalluuteqalersinnaanermut annerpaamik sunniuteqartartoq erser-poq taamatuttaaq arnat angutinut sanilliullugu eqqorneqarsinnaanerat appasinneruvoq.

Inernerusut pigisatta takussuserpaat qangaaniilli kalaallit nerisartagaannut atasumik uum-malluuteqalersinnaaneq piunngitsoq, taamaattumillu aalisakkanik miluumasunillu imarmiu-nik nerisaqartoqaannarsinnaavoq, uummalluuteqaleratarsinnaanermik ernummateqarani. Paasisagut pigineqaleraluartut kalaallit akornanni aammi saviminernik oqimaatsunik uuttui-sarneq malinnaavigiuassallugu pingaartuuvoq aamma savimernit oqimaatsut allat imaluun-niit akuutissat mingutsitsisartut uummalluuteqalersinnaanermut qaffassaaqataasinnaaner-sut misissussallugu soqutiginaateqarsinnaavoq.

**Af:** Trine Jul Larsen, Steno Diabetes Center Copenhagen & Ilisimatusarfik. Oqarasuaat +299 23 40 53

**Pissarsiffik:** Trine Jul Larsen, Marit Eika Jørgensen, Christina Viskum Lytken Larsen, Inger Katrine Dahl-Petersen, Pernille Falberg Rønn, Peter Bjerregaard, Stine Byberg. [Whole blood mercury and the risk of cardiovascular disease among the Greenlandic population.](https://www-ncbi-nlm-nih-gov.ep.fjernadgang.kb.dk/pubmed/29554622) Environ Res. 2018 Jul;164:310-315.